JohanHeinsen/ENO huggingface dataset:
Aalborgs Stifts Adresseavis, 1824-04-22
Compagniet har været istand til at tilbyde Kongen Skibe der i Krigstid kunde lægges ved Siden af Rangskibe. Men forhen har det lidt saameget ved uhældige Perioder, hvi skulde det nu ei kunne redde sig ud af den nuværende? At afhænde Skibsværfter, Pladse, Pakhuse og Bygninger, efter Nutidens Priis, næsten for Jntet, ansees med Føie for urimeligt, men det synes som disse, samt Compagniets Jnventarier bedre kunne tjene til Grundvold for forandrede Handelsoperationer, der maaskee kunne under aldeles i Europa forandrede Handelsomstændigheder faae en anden Retning.
Aalborgs Stifts Adresseavis, 1824-04-22
Det Elberfeldske Handelscompagni, der synes at spaae Held, kan vel give Formodning om Fordeel for andre Compagnier af samme Art. Jmidlertid maa derved lægges Mærke til, at her kommer just Byens mange Fabriker i Betragtning, og at Arbeidslønnen i det Ringeste fortjenes for Staten, hvori Fabriker drives. Egypten, Ostindien og Sydamerika kan snart ansees som Gienstande for Handels spekulationer; dog maa jo Dansk Handel indskrænke sig til Udførsel af det, i Landet frembringes, til det Lidet, der forarbeides, til Jndførelse af Nødvendighedsvare og til saadanne som til Lande i Ostersøen kunne afsættes. Handelen paa China kan neppe drives med Fordeel uden af Englændere, Nordamerikanere og af Russerne.
Aalborgs Stifts Adresseavis, 1824-04-22
Etatsraad Anton Johan Decker, døde Natten imellem den første og anden Januar i Oldesloe, hvor han i 22 Aar havde været Borgemester. Han var født den 3de Februar 1769 i Jtzehoe. Han studerede i Kiel og Gottingen. Den 28de Januar 1810 blev han udnævnt til Ridder af Dannebrogen og 1815 til Etatsraad. Ved Embedsflid, Orden og Omhu for den By, hvis Foresatte han var, har han stiftet megen Nytte, været agtet af sin Konge og elsket af Medborgere. Den Gjerrige. Man spurgte engang en Gnier, hvorfor han vilde ægte sin Kokkepige. Af Oekonomi, svarede han. Thi for det første sparer jeg Lønnen til en Pige, og for det andet faaer jeg ikke en Kone, der ødelægger mig ved Stads.
Aalborgs Stifts Adresseavis, 1824-04-22
Blandinger. Det hedder i en engelsk Avis, at Keiseren af Østerrig og Rusland have besluttet en betydelig Formindskelse i Armeerne.
Aalborgs Stifts Adresseavis, 1824-04-22
Bladet Etoile er bleven vred paa østerrigske Beobachter, og siger om den, at den i 3 Aar uophørlig har forkyndt Seiervindinger af Tyrkerne, medens disse uophørlig i 3 Aar ere blevne slagne af Grækerne.
Aalborgs Stifts Adresseavis, 1824-04-22
Det er i Værk at oprette i London et offentligt Assistents huus, ligesom Mont de pilte i Paris. Nu fortiden er der kun private Folk, der laane paa Pant og som lovmæssig tør tage 20 pCt. Renter; deres Tal er Legio.
Aalborgs Stifts Adresseavis, 1824-04-22
Fra Smyrna berettes, at 3 i den Egn jagende Europæer stødte paa en frygtelig Hvæne, som de dog havde den Lykke at fælde. Den megen Snee paa Bjergene driver de vilde Dyr ned paa Sletterne. Og samme Virkning har den stærke Hede om Sommeren.
Aalborgs Stifts Adresseavis, 1824-04-22
Den 15de f. M. blev en fra Chur til Bellenz i Schweitz, kjørende Diligence tilligemed 13 Reisende, deres Veivisere, og Kreature bedækket af en fra en Klippe nedstyrtende Snee masse. 2 af dem mistede Livet. Jfølge Beretninger fra Schweitz vare ei allene Alperne; men ogsaa Dalene bedækkede med en saadan Mængde Snee, som Man ikke har seet i Mandsminde. J Simplon have adskillige Jndvaanere forladt deres Huse af Frygt for Lavinerne, der, naar den uhyre Mængde Snee optøer, maae blive frygtelige.
Aalborgs Stifts Adresseavis, 1824-04-22
En fri Neger, der forrige Aar flyttede fra de forenede Stater til Hati, skrev tilbage, at han strax havde gjort Præsident Boyer sin Opvartning, der modtog ham meget venskabelig, og strax forærede ham en fortræffelig frugtbar Landeiendom og alle Avlsredskaber, og lovede ham Levnets midler for 10 Familier, indtil de kunde ernære sig selv. Brevskriveren indbyder derfor alle flittige Hænder af hans Farve til at komme derover, de vilde finde Huse og alt Andet ibereedskab for dem.
Aalborgs Stifts Adresseavis, 1824-04-22
En vis Jva Hill af Baltimore har ansøgt Congressen, om at faae 10 Acres Land og 10,000 Dollars, da han i Staden Washington vilde anlægge en geographisk Have, der skulde forestille den hele Jordklode med sine Have, Floder, Bjerge &c. en miniature. Længde og Bredde. Graderne, Æqvator og Eliptiken skulle betegnes paa det Nøieste, saa at ved at spadsere der i nogle Timer skal Man kunne lære Meer end ved flereaarigt Studium i dette Fag.
Aalborgs Stifts Adresseavis, 1824-04-22
I Danzig have adskillige Mænd af den jødiske Religion forenet sig om, at lade de Børn af samme Religion, der enten have ingen eller ubemidlede Forældre, oplære i et Haandværk. Denne Forening, der tæller 52 Medlemmer, kaldes Samfundet til Udbredelse af Haandværksflid blandt Jfraliter.
Aalborgs Stifts Adresseavis, 1824-04-22
De bohmiske Sølvbjergværker have Aar 1823 indbragt ialt 13873 Mk. Sølv.
Aalborgs Stifts Adresseavis, 1824-04-22
28 Lotteriecollecteurer i det Weimarske ere, for at have modtaget Jndsats til Lotteriet fra nogle Naboestater, dømte Hver til 100 Rthlr. Straf og 3 Maaneders Arrest.
Aalborgs Stifts Adresseavis, 1824-04-22
Den italienske Jmprovisator Sarice er for Tiden i Paris, hvor han tiltrækker sig de Lærdes Beundring ved sit overordentlige Talent til at recitere hvilken dramatisk Gienstand, Man opgiver ham, hvorpaa han nylig i over 1200 Personers Nærværelse aflagde en sjelden Prøve med Sørgespillet Bianca Capello i den Kongelige Syngeskole.
Aalborgs Stifts Adresseavis, 1824-04-22
Den hollandske og den franske Viceconsul paa Scio har været i Livsfare, idet en rasende, maaskee drukken Tyrk, affyrede 2 Pistoler efter dem, og blev først efter lang Kamp med Consulernes ledsagende Janitscharer og tilløbende Albaneser, afvæbnet, dygtig afpryglet, og skal nu landsforvises. - Dersom en Christen havde vovet halvsaameget med en Muselmann, havde Døden været ham vis Det berømte nu 40 Aar gamle Opdragelses-Jnstitut i Schnepfenthal, feirede den 7de Marts sin Stiftelsesdag. Den ældste af de endnu levende Lærere (fra 1783) er Hofraad Guts Muths, og som en Mærkelighed anføres, at af 366 Elever ikke een Eneste er død i den Tid, de have nydt Underviisning i Stiftelsen.
Aalborgs Stifts Adresseavis, 1824-04-22
Det franske Blad Courier des Spectales skal berette, at en dansk Mechanicus har opfundet en Maskine, der hindrer i at gabe, naar den befæstes paa Hovedet, og tillige forestaae, at sælge og udlaane denne Maskine i Skuespilhusene, ligesom Kikkerter og Lorgnetter. Om denne Mechanicus, hans Navn, hans Opholdsted, Værksted, og især hans Udsalgsbod, ønskes i et af vore mange Blade nærmere Efterretning.
Aalborgs Stifts Adresseavis, 1824-04-22
Fædrelandet.
Aalborgs Stifts Adresseavis, 1824-04-22
Kjøbenhavn. Louis Badin er udnævnt til spansk Consul i Helsing, øer og Jean August Badin til spansk Viceconsul i Kjøbenhavn, og ere i denne Egenskab af Hans Majestæt Kongen anerkjendte.
Aalborgs Stifts Adresseavis, 1824-04-22
Skjærtorsdag opførtes, til Fordeel for det Kgl. Capels Enkecasse i Trinitatis Kirke Geistlig Musik af Cherubini- og Christus paa Oliebjerget af Beethoven. Der var langt fra ikke saa mange Tilhørere, som to saa fortræffelige Musikværker lode formode.
Aalborgs Stifts Adresseavis, 1824-04-22
Konstacademiets Udstilling paa Charlottenborg besøges i disse skjønne Foraarsdage, hvor den skjønne Soel varmer og opliver Alt med sine veenlige Straaler, meget hyppigen, især af Damer, disse elskværdige Aprilvæseneer. Af Portraiter findes ikke færre end et halvthundrede og deriblandt mange bekjendte. Den berømte italienske Maler Agricola har leveret det skjønneste i enhver Henseende, saavel med Hensyn til Gienstanden som til Udførelsen. Hs. Høiheds Prinds Christiansyndige Gemalinde i en sort Fløiels Dragt siddende med den ene deilige Haand paa Skjødet og den anden lænet paa Stolen, er i dette Mesterværk levende som hun staaer og gaaer i al Gratie fremstillet.
Aalborgs Stifts Adresseavis, 1824-04-22
Vor egen geniale Portraitmaler C. Hornemann har leveret et ypperligt lignende Portrait i Pastel af Hs. Høihed Prinds Christian, hvis venlige Blidhed her ganske udtaler sig. Fra samme Haand findes Portraiter af vor udmærkede Læge Professor Wendt, R. af D. og D. M., af Componisten Frederik Kuhlau, af Prof. Dr. Jacobsens Frue, af Frøken Scheel, af Jomfr. Wernicke og af at fl. Prof. Eckersberg har leveret et skuffende Portrait af Prof. Ridder Schall, og Prof. Lund et lignende af vor fortjente Prof. Saxtorph. R. af D. - Fra Portraitmaler Jensens Haand findes Portraiter af Hs. Excell. GeheimeStatsminister Reventlow; Hs. Exell. Admiral Lütken, Hs. H. Biskop Boisen, Statsraad Manthey, R. af D., Prof. Schouw, Prof. Clemens, et meget lignende men noget forynget af den herværende neapolitanske Charge d'Affaire Fyrst Pignattelli. Koop, vor reisende Artist, har fra Rom indsendt et Portrait af Dr. Holm; Lector Hansen har leveret et smukt Miniaturportrait af Hs. Exell. Geheimeconferentsraad Schubarth. Moe har udstillet et Portrait efter Grøger af Hs. Durchlauchtighed Prinds Frederik af Hessen. Christensen et skuffende Portrait af Pastor Thisted; den unge An mont en haabefuld Eleve af Eckersberg, har udmærket sig ved to høist lignende Portraiter af sin Fader og Søster. Sevel, der i forrige Aar kom tilbage fra America, har malet sin Moder, Professorinde Sevel, meget træffende og skjønt. - Af Landskaber findes omtrent 40, de skjønneste ere af Cattel fra Berlin, fra vor J. P. Møller, fra Krigsraad Fabricius de Tengnagel og fra Harder.
Aalborgs Stifts Adresseavis, 1824-04-22
Viborg. J Landsoverretten blev den 1ste Marts dømt i Sagen, anlagt af Kjøbmand Mathias Hoffmann i Aalborg mod Enken Madame Sønderholm i Løgstøer, ang. 9000 Rbdlr. Sedler med Renter og Omkostninger, som hun til Hoffmann er skyldig, saaledes: Den indankede Udlægsforretning af 17de Juli 1823. bør ved Magt at stande. Omkostningerne for Landsoverretten betaler Mad. Sønderholm med 20 Rbd. Sølv.
Aalborgs Stifts Adresseavis, 1824-04-22
Ligeledes blev Sagen, anlagt af Kjøbmand Søren Winkel i Aalborg mod Madame Sønderholm i Løgstøer, ang. 3200 Rbd. Sedler, som hun skylder efter Obligation, den indankede Udlægsforretning af 17de Juli 1823 kjendt at staae ved Magt. -
Aalborgs Stifts Adresseavis, 1824-04-22
Omkostningerne for Landsoverretten betaler Mad. Sønderholm med 20 Rbd. Sølv.
Aalborgs Stifts Adresseavis, 1824-04-22
Samme Dag blev afsagt Dom i Sagen, anlagt af Bødker lauget i Randers mod Christen Jensen i Laurberg (ang, nogle nye Ankere, Jndstævnte har ført til Marked og falholdt paa Randers Torv, og hvilke Bødkerlauget har ladet anholde) og derved bekræftet Politieretsdommen, hvorved Bødkerlaugets Anholdelse kjendtes at være ugyldig, samt at de anholdte 7 Ankere skulde udleveres til Christen Jensen, under 2 Rbdlr. Sølv til Randers Kjøbstæds Politiekasse, for hver Dag Dommen, siddes overhørig. J Omkostninger for Landsoverretten betaler Bødkerlauget 16 Rbd. Sølv.
Aalborgs Stifts Adresseavis, 1824-04-22
J Sagen, anlagt af Handelshuset Møller & Kessler i Hamborg mod Handelshuset S. M. Levin & Comp. i Randers, ang 1313 Mk. 13 s. Bco., som affordres Levin efter Contocourant, bekræftedes Byetingsdommen: at Levin bør betale den paastævnte Sum med Renter fra 17de Febr. 1823, samt idømtes Leviin Omkostninger for Landsoverretten med 25 Rbd. Sølv.
Aalborgs Stifts Adresseavis, 1824-04-22
Den 3de Marts afsagdes Dom i Sagen, anlagt af Forpagter Søren Nielsen m. fl. mod Major Seidelin til Phønirborg, ang. Overtrædelse af den om Phønixborgs Forpagtning den 27de Juni 1817 indgangne Contract. Ved Magt kjendtes Herredstingsdommen: At Søren Nielsen tilligemed SelvskyldnerCautionisterne Bager Niels Jacobsen og Hans Harth, bør en for alle og alle for een, efter uvillige Mænds Skjønnende, erstatte Major Seidelin den, Gaarden Phønirborg, ved 6 Hestes Græsning i April og Mai Maaneder 1821 paa det bemeldte Gaard tilhørende, tæt sønden for Brakker Bye beliggende Kobbel, tilføiede Skade. Omkostningerne for begge Retter ophæves.
Aalborgs Stifts Adresseavis, 1824-04-22
J Sagen, anlagt af Kjøbmand Chr. Husted senior, i Ringkjøbing, mod Skifteforvalteren i Kjøbmand Mulvads Fallitboe i Holstebroe, betræffende Husteds formeentlige Fortrinsret til Udbetaling af sin Fordring i Boet, af Beløb 757 Rbd. 12 1/2 s. rede Sølv, efter tinglæst Forlig, fremfor Boets øvrige Creditorer, med hvilke han er paalagt ved Skiftedecision at concurrere, blev den udtagne Stævning afviist. J Sagen, anlagt paa det Offentliges Vegne mod Eieren af Ulstrup Gaard og Gods, ang. den Sidstes Forpligtelse til, ifølge Forordningen af 14de Febr. 1821 befalede Sikkerhed for endeel under Ulstrup Godses Overformynderie indestaaende Arvecapitaler m. v., afsagdes Dommen saaledes: Eieren af Ulstrup bør inden 12 Uger efter denne Doms lovlige Forkyndelse og under en Mulct af 2 Rbdl. Sølv til Viborg Amts Fattigkasse, for hver Dag han i saa Maade sidder Dommen overhørig, stille den ved Forordningen af 14de Febr. 1821 befalede Sikkerhed for de i Ulstrup Godses Overformynderie indestaaende og i den under nærværende Sag fremlagte Extract af Overformynderieregnskabet fra No. 1 til No. 52 specificerede Capitaler, saa bør og Eieren af Ulstrup Gods af alle forbemeldte Capitaler erlægge lovlige Renter til de Vedkommende fra Snapsting 1815, men af Capitalen No. 46, tilhørende Jens Andersen Hiermind, fra 11te Decbr. 1814 af. Eieren af Ulstrup udreder det Landsoverretsprokurator Bastrup ved Herredstinget tilkjendte Salarium. - (Ved Middelsom Sønderlyng Herreders Ret var Godsinspecteuren, paa Eierens Vegne, frikjendt for Tiltale.)
Aalborgs Stifts Adresseavis, 1824-04-22
Sagen, anlagt for J. F. Ballauf i Hamborg mod S. M. Levin & Comp. i Randers, ang. 853 Mk. 10 s. Bco., hvorfor Sagsøgerens Beviis for Betaling i Retten fremlagdes, udgik fra Retten, som afgjort mellem Parterne, og Appellantens nedlagte Paastand blev ei givet Medhold. Omkostningerne for Landsoverretten ophæves.
Aalborgs Stifts Adresseavis, 1824-04-22
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-04-22
Den 20de April. Jndclarerede, Skipper F. Andresen fra Kjøbenhavn med Fløttegods, levende Kreaturer og Hvede. Th. Clausen fra Kjøbenhavn med Fløttegods og Stykgods, S. Willumsen fra Kjøbenhavn med Salt, Tjære og Stykgods. H. A. Staarup fra Kjøbenhavn med Stykgods. J. Jensen fra Mariager med Brænde. L. P. Nisted fra Kjøbenhavn med Ballast. F. Hermansen fra Kjøbenhavn med Kaffe. - Udclarerede, Skipper J. Jensen til Helsingøer med Skind og saltede Sild. J. C. Hanefeldt til Østersøen med saltede Sild. M. Fredrichsen til Callundborg med saltede Sild og Humle. A. J. Holm til Kjøbenhavn med Rug og Byg. J. A. Rønne til Aarhuus med Fløttegods.
Aalborgs Stifts Adresseavis, 1824-04-22
Den 21de. Jndclarerede, Skipper L. Fischer fra Kjøbenhavn med Steenkul og Stykgods. C. Simonsen fra Østerriisøer med Trælast. - Udclarerede, Skipper G. Gundersen, til Østerriisøer med Korn og Fedevare. P. Gullicksen til Norge med Kornvare. J. Jensen til Mariager, ballastet. A. Andersen til Brevig med Kornvare. P. G. Hay til Kjøbenhavn med saltede Sild.
Aalborgs Stifts Adresseavis, 1824-04-22
Bekiendtgjørelser. Min gode Mand, den ømmeste Ægtefælle, J. H. Hoff Sognepræst for Storvorde og Seilflod Menigheder, er mig i Dag, efter nogen Tids Svaghed og faa Dages Sygeleie, ved Døden berøvet i en Alder af næsten 53 Aar. For fraværende Familie og Venner bekjendtgjøres sørgeligst dette for mig og mine uforsørgede Børn, smertelige Tab. Storvorde Præstegaard den 14de April 1824. F. D. Hoff, fød Høyer.
Aalborgs Stifts Adresseavis, 1824-04-22
En Mand, der i flere Aar med Held har underviist Ungdommen, kan til Mai modtage 2de Drengebørn i Kost, Logie, samt til Underviisning i Sprogene, Fransk og Tysk, foruden de almindelige Skolevidenskaber, mod en aarlig Betaling for Enhver af 80 Rbd., der kunne præsteres i Landets Produkter, om Vedkommende maatte attraae det. Nærmere Underretning kunne erholdes hos Hr. Apotheker Hansen i Frederikshavn.
Aalborgs Stifts Adresseavis, 1824-04-22
Nylig hjemkommen Norske Kommen, er at faae hos mig i større og mindre Partier. J. Johansen. 1781 Rbd. 3 Mk. 7 s. af Kjer Hvetboe Herreders Umyndiges Midler, kan deels strax og deels næste 13de Juni Termin, hos mig erholdes til Laans mod betryggende Sikkerhed. N. Sundbye den 30te Marts 1824. Spies.
Aalborgs Stifts Adresseavis, 1824-04-22
Friskt og godt Haugefrøe, forskjellige Sorter unge Frugttræer, der have baaret gode Frugter, Æblekjerner til at saae, Lavendeler til Omplantning m. m., kan bekommes til billigste Priis hos Søren Hansen i Urbandsgade.
Aalborgs Stifts Adresseavis, 1824-04-22
Den anordnede Confirmationsbøn faaes paa AdresseContoiret.
Aalborgs Stifts Adresseavis, 1824-04-22
Et ungt Menneske af god Familie, der har lært Avlsvæsene, hos en bekjendt duelig Landmand, og forstaaer sig paa Bruger, af de nyere Agerdyrkningsredskaber og Vexeldrist, samt er forsynet med de bedste Recommendationer; ønsker sig en Condition som Avlsforvalter, enten strax eller til 1ste Mai. Paa Lønnen ansees for det første ikke saameget som honet Omgang. De Reflecterende vilde behage at melde dem i en forseglet Billet paa Addressecomptoiret, med Udskrift: Den Søgende.
Aalborgs Stifts Adresseavis, 1824-04-22
At jeg nu igjen er sat istand til at fortsætte min Profession som Seilmager, nye Sækkers Forfærdigelse og gamles Reparation, og har faaet min gamle Boepæl i Marenturisgade, har jeg den Ære at bekjendtgjøre, udbedende mig Arbeide med stort og smaat af nyt og gammelt. Aalborg den 10de April 1824. Hans Rigelsen, Seilmagermester.
Aalborgs Stifts Adresseavis, 1824-04-22
Hos Jngstrup boendes ved Kattesunds Port er som sædvanlig frisk og godt Haugefrøe at bekomme til billige Priser. Hos Peder Boss uden for Østerport kan bekommes Hauge- og Blomsterfrøe m. m. til billigste Priser. Kløverfrøe, rødt og hvidt, samt russisk Hørfrøe, faaes til billig Priis hos Hans Kaarsberg.
Aalborgs Stifts Adresseavis, 1824-04-22
Proclama. Creditorerne i Stervboet efter Muursvend Christen Brøndum, indkaldes herved med 12 Ugers Varsel, til, 1 Overeensstemmelse med Plakaten af 26de October 1792, at anmelde og beviisliggjøre deres formeentlige Fordringer for undertegnede Skifteforvaltere. Aalborg den 20de April 1824. Wølfferdt. Schmidt.
Aalborgs Stifts Adresseavis, 1824-04-22
Arvingerne efter afdøde Ungkarl Zakarias Jepsen af Bondrup, i Haverslev Sogn, under Hiørring Amt, indkaldes herved til, inden lovbefalet Tid, at melde dem for undertegnede Skifteforvalter, samt legitimere og iagttage deres Arveret under Skiftet. Han var en Søn af forhen afdøde Jeppe Bisgaard ved Tinget, i Skræm Sogn. Hanherredernes Contoir paa Aagaard den 5te April 1824. Kjer, const. Herredsfoged og Skifteforvalter.
Aalborgs Stifts Adresseavis, 1824-04-22
Da Selveiergaardmand Jens Christensen i Wange, udi Torslev Sogn, har opgivet sit Boe til Skifterettens Behandling og Deling imellem hans Creditorer, saa indkaldes herved med 12 Ugers Varsel Alle og Enhver som maatte have Noget at fordre i dette Boe, til at anmelde og beviisliggjøre deres Fordringer for undertegnede Skifteforvalter. Sæbye den 1ste April 1824. Boeck.
Aalborgs Stifts Adresseavis, 1824-04-22
Licitation. Tirsdagen den 4de Mai, Formiddag Kl. 11, liciteres i Giver Skole, udi Aars Herred beliggende, paa 3 Binding Skolehuus og endeel Reparation paa den øvrige Bygning. Overslag og Conditioner fremlægges paa Licitations=Stedet. Skivum Præstegaard den 20de April 1824. Hubertz, Sognepræst.
Aalborgs Stifts Adresseavis, 1824-04-22
Auctioner. Løverdagen den 24de Dennes, om Formiddagen Kl. 10, lader Hr. Bregendahl, i Anledning af hans Bortflyttelse, ved offentlig Auction, som holdes i Sandhuset udenfor Vesterport, bortsælge, et Par Heste, 3 Arbeidsvogne en Koe, noget Hestetøi, Spader, Skovle og andre Redskaber, samt noget Jndboe, bestaaende af Sengesteder, Kar og Kiøkkenredskaber m.v. Aalborg den 20de April 1824. Schmidt.
Aalborgs Stifts Adresseavis, 1824-04-22
Ved den til 27de April førstkommende averterede Auction, paa Restrup, bliver ikke bortsolgt: Sølv, Linned, Heste, Køer, eller Vogne, hvilket til almindelig Efterretning bekjendtgjøres. Nibe den 15de April 1824. Bassesen.
Aalborgs Stifts Adresseavis, 1824-04-22
Tirsdagen den 27de April ved 10 slet Formiddag, opbydes ved offentlig Auction paa Hovedgaarden Restrup, endeel Meubler og Løsøre, bestaaende af Sophaer, Stole, 2 store Speile i forgyldte Rammer, 1 Divan med Bord, et Taffeluhr, Sengesteder med Omhæng, Sengeklæder, flere 3 Etage og mindre Jern-Kakkelovne, Kobber, Tin, Steentøi, noget Smederedskab, m.v., tilhørende Hr. Johan Michael de Neergaards Opbudsboe, imod Betaling ved Tilslaget, eller naar paafordres. Nibe den 7de April 1824. Bassesen.
Aalborgs Stifts Adresseavis, 1824-04-22
Det Muursvend Christen Brøndums Stervboe tilhørende, i St. Hansgade under No. 544 Litr. B beliggende Huus med vedliggende Have, agtes bortsolgt ved 3de Auctioner, der saaledes ere berammede: 1ste Auction den 27de, 2den Auction den 30te Dennes og 3die Auction den 7de Maj førstkommende. Efter Conditioner som paa Auctionsstedet nærmere vil blive bekjendtgjorte. Aalborg den 20de April 1824. Schmidt.
Aalborgs Stifts Adresseavis, 1824-04-22
Tirsdagen den 27de April næstkommende, Formiddag Kl. 10, bliver ved Auction, som holdes i Løkken, udi det afgangne Christen Thorsens Enkes Stervboe tilhørende Huus opraabt til absolut Bortsælgelse bemeldte Huus med dertil hørende Tørvevarsel paa Vrendsted Mark, skyldende af 2 Fkr. 2 Album Hartkorn. Sæbye den 12te April 1824. Boeck.
Aalborgs Stifts Adresseavis, 1824-04-22
Efter Reqvisition af H. M. Fabricius paa Generalconsul Fenwicks Vegne bliver, Torsdagen den 20de Mai førstkommende, ved Klitlund holdet offentlig Auction over, den der. den 18de December f. A. indstrandede Skotske Brig, Ceres, ført af Capt. Scott, med dens bjergede Jnventarium, bestaaende af staaende og løbende Redskaber, Seil, Ankere og Touge med mere. Suffisante Kjøbere gives 6 Ugers Credit. Det tjener til Efterretning at Briggen staaer paa Sandgrund med Under master, Vant og Stag, Bougspryd og Roer og kan (som Reqvirenten foregiver) efter gode Mænds givne Erklæring, tages af Grunden uden betydelig Bekostning.
Aalborgs Stifts Adresseavis, 1824-04-22
Bye- og Herredsfogedcontoiret i Frederikshavn, den 19de April 1824. Westenholz.
Aalborgs Stifts Adresseavis, 1824-04-22
Mandagen næstkommende 26de April Formiddag Kl. 9 og og følgende Dag, lader Beboeren af Andesgaards Mølle, formedelst Aftrædelse, ved Auction bortsælge endeel Effecter, bestaaende af Sølv, Tin, Kobber, Porcellain, Borde, Stole, Sengestæder, Sengeklæder, en femten Lispunds Jernbismer, en Rulle med Tilbehør, Kjøkken og Bryggerredskaber, samt allehaande andet Huusgeraad, og Besætning af Slæde, Kane, Vogne og Ploug, Harve, Heste, Køer, Faar m. v. hvilket herved til Efterretning for Liebhabere kundgjøres, Sæbye den 7de April 1824. Boeck.
Aalborgs Stifts Adresseavis, 1824-04-24
Udlandet.
Aalborgs Stifts Adresseavis, 1824-04-24
Algier. Admiral Neales for Algier krydsende engelske Blokade escadre, bestaaer af 5 Fregatter, 1 Schaluppe og 1 Brig. 2 algierske Fregatter og en Corvette ligge i Havnen og have, som Man troer, Fangne ombord. Deyen vægrede sig ved at underhandle med Admiralen; hans Officerer skulle have besluttet, ikke at adlyde ham, da de ikke ville udsætte sig for et Bombardements Rædsler. Man skal have gjort et Angreb paa hans Liv, men som mislykkedes. Jndtil den 17de f.M. forholdt den engelske Flaade sig endnu rolig, og Man ventede endnu stedse at faae Stridighederne afgjorte i Mindelighed. Nok et med Søemunition ladet Skib, der skulde gaae fra Livorno til Algier, skal være taget af Engellænderne.